ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ

ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱱᱛᱟᱲ ᱯᱟᱨᱜᱟᱱᱟ ᱠᱷᱚᱸᱰ ᱨᱮᱭᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱪᱟᱸᱜᱟ ᱠᱷᱚᱸᱰ ᱠᱟᱱᱟ᱾

ᱱᱟᱜᱟᱢ
ᱥᱟᱱᱛᱟᱞ ᱦᱩᱞ ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ ᱑᱘᱕᱕ ᱨᱮᱭᱟᱜ ᱮᱠᱴ ᱓᱑᱗ ᱫᱚ ᱵᱨᱤᱴᱤᱥ ᱨᱟᱡᱽ ᱦᱚᱛᱮ ᱛᱮ ᱯᱟᱥ ᱞᱮᱱᱟ ᱟᱨ ᱵᱤᱨᱵᱷᱩᱢ ᱟᱨ ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮᱭᱟᱜ ᱟᱫᱷᱟᱱ ᱴᱚᱴᱷᱟ ᱠᱷᱚᱱ ᱥᱟᱱᱛᱟᱲᱤ ᱯᱟᱨᱜᱟᱱᱟ ᱧᱩᱛᱩᱢ ᱛᱮ ᱢᱤᱫᱴᱮᱱ ᱦᱚᱱᱚᱛ ᱵᱮᱱᱟᱣ ᱞᱮᱱᱟ। ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮ ᱯᱩᱱᱭᱟᱹ ᱪᱟᱸᱜᱟ ᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱼ ᱫᱩᱢᱠᱟᱹ, ᱜᱳᱰᱰᱟ, ᱫᱮᱣᱜᱷᱚᱨ ᱟᱨ ᱨᱟᱡᱽᱢᱚᱦᱚᱞ᱾ ᱚᱱᱟ ᱛᱟᱭᱚᱢ ᱥᱟᱱᱛᱟᱞ ᱯᱟᱨᱜᱟᱱᱟ ᱦᱚᱱᱚᱛ ᱨᱮ ᱫᱩᱢᱠᱟᱹ, ᱫᱮᱣᱜᱷᱚᱨ, ᱥᱟᱦᱤᱵᱽᱜᱚᱸᱡᱽ, ᱜᱳᱰᱰᱟ, ᱯᱟᱠᱩᱲ ᱟᱨ ᱡᱟᱢᱛᱟᱲᱟ ᱪᱟᱸᱜᱟ ᱠᱷᱚᱸᱰ ᱠᱚ ᱛᱟᱦᱮᱸ ᱠᱟᱱᱟ᱾ ᱑᱙᱘᱓ ᱥᱟᱞᱮ ᱨᱮ ᱫᱮᱣᱜᱷᱚᱨ, ᱥᱟᱦᱤᱵᱽᱜᱚᱸᱡᱽ ᱟᱨ ᱜᱳᱰᱰᱟ ᱪᱟᱸᱜᱟ ᱠᱷᱚᱸᱰ ᱠᱚ ᱦᱚᱱᱚᱛ ᱞᱮᱠᱟᱛᱮ ᱢᱟᱱᱚᱛ ᱮ ᱧᱟᱢ ᱠᱮᱫᱼᱟ᱾

ᱪᱟᱪᱞᱟᱣ ᱜᱚᱲᱦᱚᱱ
ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱵᱟᱨᱭᱟ ᱪᱟᱸᱜᱟ ᱠᱷᱚᱸᱰ ᱢᱮᱱᱟᱜᱼᱟ: ᱫᱮᱣᱜᱷᱚᱨ ᱟᱨ ᱢᱟᱫᱷᱩᱯᱩᱨ᱾ ᱢᱚᱫᱷᱩᱯᱩᱨ, ᱢᱟᱨᱜᱳᱢᱩᱱᱰᱟ, ᱠᱟᱨᱳᱱ, ᱥᱟᱨᱚᱴᱷ, ᱯᱟᱞᱚᱡᱳᱨᱤ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱟᱨ ᱢᱚᱫᱷᱩᱯᱩᱨ ᱥᱚᱦᱚᱨ ᱫᱚ ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜᱼᱟ᱾

ᱵᱟᱰᱟᱭ ᱫᱚᱦᱚ: ᱦᱚᱱᱚᱛ ᱪᱟᱪᱞᱟᱣᱤᱭᱟᱹ ᱣᱮᱵᱽᱥᱟᱭᱤᱴ ᱨᱮ ᱵᱟᱨᱭᱟ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱧᱩᱛᱩᱢ ᱢᱮᱱᱟᱜᱼᱟ, ᱢᱮᱱᱠᱷᱟᱱ ᱵᱟᱱᱟᱨ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱵᱟᱹᱱᱩᱜᱼᱟ᱾ ᱦᱚᱱᱚᱛ ᱥᱮᱱᱥᱟᱥ ᱯᱚᱛᱚᱵ, ᱫᱮᱣᱜᱷᱚᱨ ᱨᱮ, ᱘ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ (ᱡᱟᱦᱟᱸ ᱫᱚ ᱵᱟᱱᱟᱨ ᱪᱟᱸᱜᱟ ᱠᱷᱚᱸᱰ ᱨᱮ ᱔ ᱜᱚᱴᱟᱝ ᱠᱟᱛᱮ) ᱵᱟᱰᱟᱭ ᱟᱠᱟᱱᱟ ᱟᱨ ᱒ ᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱫᱚ ᱵᱟᱝ ᱚᱞ ᱟᱠᱟᱱᱟ᱾
ᱦᱚᱱᱚᱛ ᱨᱮᱱᱟᱜ ᱢᱮᱯ ᱞᱮᱠᱟᱛᱮ, ᱵᱟᱨᱭᱟ ᱵᱟᱝ ᱚᱞ ᱟᱠᱟᱱ ᱵᱚᱱᱚᱛ ᱫᱚ, ᱥᱳᱱᱟᱨᱟᱭᱛᱷᱟᱨᱤ ᱵᱚᱱᱚᱛ ᱫᱚ ᱫᱮᱣᱜᱷᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱟᱨ ᱢᱟᱨᱜᱳᱢᱩᱱᱰᱟ ᱵᱚᱱᱚᱛ ᱫᱚ ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜᱼᱟ᱾

ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱵᱟᱨᱭᱟ ᱪᱟᱸᱜᱟ ᱠᱷᱚᱸᱰ ᱢᱮᱱᱟᱜᱼᱟ:

  ᱪᱟᱸᱜᱟ ᱠᱷᱚᱸᱰ ᱚᱯᱷᱤᱥᱮᱨᱤᱭᱟᱠᱤᱢᱤ2  ᱦᱚᱲ ᱞᱮᱠᱷᱟ(᱒᱐᱑᱑) ᱟᱹᱛᱩᱦᱚᱲ ᱞᱮᱠᱷᱟ %(᱒᱐᱑᱑)ᱵᱟᱡᱟᱨ ᱦᱚᱲ ᱞᱮᱠᱷᱟ % (᱒᱐᱑᱑)ᱫᱮᱣᱜᱷᱚᱨᱫᱮᱣᱜᱷᱚᱨ᱑,᱓᱔᱖.᱒᱖᱗᱙᱕,᱘᱒᱒᱗᱔.᱔᱘᱒᱕.᱕᱒ᱢᱚᱫᱷᱩᱯᱩᱨᱢᱚᱫᱷᱩᱯᱩᱨ᱑,᱑᱙᱙.᱖᱐᱖᱙᱖,᱒᱕᱑᱙᱒.᱐᱗᱗.᱙᱓

ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱟᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱖᱙᱖,᱒᱕᱑ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱓᱕᱘,᱖᱐᱘ (᱕᱒%) ᱠᱚᱲᱟ ᱟᱨ ᱓᱓᱗,᱖᱔᱓ (᱔᱘%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚ ᱗᱗,᱙᱖᱒ (᱑᱑.᱒᱐%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱠᱚ ᱑᱑,᱔᱔᱓ (᱑᱔.᱕᱗%)᱾ ᱚᱞ ᱯᱟᱲᱦᱟᱣ ᱫᱚ ᱔᱖.᱒᱘% ᱛᱟᱦᱮᱸ ᱠᱟᱱᱟ᱾

ᱯᱩᱞᱤᱥ ᱥᱴᱮᱥᱚᱱ ᱠᱚ
ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱯᱩᱞᱤᱥ ᱥᱴᱮᱥᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ:
 ᱢᱚᱫᱷᱩᱯᱩᱨ
 ᱢᱚᱫᱷᱩᱯᱩᱨ ᱢᱚᱦᱤᱞᱟ
 ᱪᱤᱛᱨᱟ
 ᱢᱟᱨᱜᱳᱢᱩᱱᱰᱟ
 ᱯᱟᱞᱚᱡᱳᱨᱤ
 ᱥᱟᱨᱚᱴᱷ

ᱵᱚᱱᱚᱛ ᱠᱚ
ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱵᱚᱱᱚᱛ ᱠᱚᱫᱚ ᱦᱩᱭᱩᱜ ᱠᱟᱱᱟ:

 ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱚᱯᱷᱤᱥᱮᱨᱤᱭᱟᱠᱤᱢᱤ2  ᱦᱚᱲ ᱞᱮᱠᱷᱟ(᱒᱐᱑᱑) ᱮᱥ.ᱥᱤ %ᱮᱥ.ᱴᱤ %ᱥᱤᱠᱷᱱᱟᱹᱛ ᱫᱚᱨ % ᱦᱚᱲᱞᱮᱠᱷᱟ ᱥᱚᱦᱚᱨᱢᱚᱫᱷᱩᱯᱩᱨᱢᱚᱫᱷᱩᱯᱩᱨ᱒᱕᱓.᱕᱙᱑᱓᱕,᱕᱑᱐᱑᱕.᱒᱕᱑᱔.᱙᱖᱕᱙.᱕᱗ -ᱢᱟᱨᱜᱳᱢᱩᱱᱰᱟᱢᱟᱨᱜᱳᱢᱩᱱᱰᱟ᱑᱕᱕.᱐᱙᱘᱖,᱗᱓᱓᱓.᱗᱑᱒᱑.᱖᱙᱕᱘.᱔᱖ -ᱠᱟᱨᱳᱱᱠᱟᱨᱳᱱ᱑᱕᱗.᱒᱑᱘᱘,᱒᱕᱑᱑᱒.᱔᱘᱑᱔.᱓᱗᱕᱙.᱖᱑ -ᱥᱟᱨᱚᱴᱷᱥᱟᱨᱚᱴᱷ᱓᱑᱘.᱔᱕᱑᱖᱙,᱒᱓᱘᱑᱔.᱙᱙᱑.᱓᱗᱖᱒.᱖᱓ -ᱯᱟᱞᱚᱡᱳᱨᱤᱯᱟᱞᱚᱡᱳᱨᱤ᱓᱐᱓.᱒᱒᱑᱖᱑,᱒᱘᱑᱗.᱓᱐᱒᱘.᱐᱒᱖᱐.᱒᱗ -

ᱥᱮᱪᱮᱫ
᱒᱐᱑᱑ ᱥᱮᱨᱢᱟ ᱨᱮ ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱑᱐᱘᱓ ᱜᱚᱴᱟᱝ ᱟᱹᱛᱩ ᱨᱮ ᱑᱙᱘ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤᱼᱯᱨᱟᱭᱢᱟᱨᱤ ᱟᱥᱲᱟ, ᱗᱖᱓ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱟᱥᱲᱟ, ᱒᱗᱓ ᱜᱚᱴᱟᱝ ᱟᱹᱛᱩ ᱨᱮ ᱢᱤᱰᱤᱞ ᱟᱥᱲᱟ, ᱓᱐ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱮᱱᱰᱟᱨᱤ ᱟᱥᱲᱟ, ᱑᱓ ᱜᱚᱴᱟᱝ ᱟᱹᱛᱩ ᱨᱮ ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱟᱥᱲᱟ, ᱒ ᱭᱟ ᱟᱹᱛᱩ ᱨᱮ ᱱᱚᱱᱯᱚᱨᱢᱟᱞ ᱴᱨᱮᱱᱤᱝ ᱥᱮᱱᱴᱚᱨ ᱟᱨ ᱓᱐᱖ ᱜᱚᱴᱟᱝ ᱟᱹᱛᱩ ᱨᱮ ᱪᱮᱫ ᱟᱥᱲᱟ ᱜᱮ ᱵᱟᱹᱱᱩᱜᱼᱟ᱾

ᱦᱚᱲᱢᱚ ᱥᱟᱶᱟᱨ
᱒᱐᱑᱑ ᱥᱮᱨᱢᱟ ᱨᱮ ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱑᱙ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱥᱮᱱᱴᱟᱨ, ᱗᱐ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱥᱚᱵᱽ ᱥᱮᱱᱴᱟᱨ, ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱦᱟᱢᱟᱞ ᱦᱚᱲᱢᱚ ᱟᱨ ᱜᱤᱫᱽᱨᱟᱹ ᱵᱷᱟᱹᱞᱟᱹᱭ ᱛᱟᱞᱢ, ᱑᱗ ᱜᱚᱴᱟᱝ ᱟᱹᱛᱩ ᱨᱮ ᱮᱞᱳᱯᱮᱴᱤᱠ ᱦᱟᱥᱯᱟᱛᱟᱞ, ᱑᱓ ᱜᱚᱴᱟᱝ ᱟᱹᱛᱩ ᱨᱮ ᱰᱤᱥᱯᱮᱱᱥᱚᱨᱤ, ᱒ ᱭᱟ ᱟᱹᱛᱩ ᱨᱮ ᱣᱮᱴᱮᱨᱤᱱᱟᱨᱤ ᱦᱟᱥᱯᱟᱛᱟᱞ, ᱖ ᱜᱚᱴᱟᱝ ᱟᱹᱛᱩ ᱨᱮ ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ ᱦᱟᱥᱯᱟᱛᱟᱞ ᱟᱨ ᱑᱑᱔ ᱜᱚᱴᱟᱝ ᱟᱹᱛᱩ ᱨᱮ ᱨᱟᱱ ᱫᱩᱠᱟᱱ ᱠᱚ ᱢᱮᱱᱟᱜᱼᱟ᱾
ᱯᱨᱟᱭᱵᱷᱮᱴ ᱢᱮᱰᱤᱠᱮᱞ ᱦᱮᱣᱟᱠᱚ, ᱮᱴᱟᱜ ᱨᱟᱼᱨᱟᱱ ᱴᱷᱟᱶ ᱠᱚᱫᱚ ᱵᱟᱝ ᱥᱮᱞᱮᱫ ᱟᱠᱟᱱᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱫᱮᱣᱜᱷᱚᱨ ᱦᱚᱱᱚᱛ
ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱪᱟᱸᱜᱟ ᱠᱷᱚᱸᱰ
ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱪᱟᱸᱜᱟ ᱠᱷᱚᱸᱰ
ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱪᱟᱸᱜᱟ ᱠᱷᱚᱸᱰ

ᱥᱟᱹᱠᱷᱭᱟᱹᱛ